Egon Brunswik
Store norske leksikon,Psykologi,Psykologiens historie
Egon Brunswik var en østerriksk-amerikansk psykolog. Han var i perioden 1927–1937 ved Universität Wien, og fra 1937 professor i California, USA.
Brunswik var særlig opptatt av persepsjonspsykologi og psykologisk metodelære. Han betraktet vår oppfatning av omverdenen som en tilpasningsprosess, hvor man stadig forsøker å rekonstruere den «objektive» virkelighet ut fra mengden av de mer eller mindre pålitelige inntrykk som står til ens rådighet. Brunswik hevdet at psykologiske eksperimenter måtte være representative for dagliglivets virkelighet, og at sannsynlighetsbegrepet måtte innta en fremtredende plass innen psykologien. Brunswiks «linsemodell» for persepsjon og handlinger har fått stor betydning også innenfor moderne bedømmings- og beslutningspsykologi.Hans hovedverker er blant annet Wahrnehmung und Gegenstandswelt (1934), The Conceptual Framework of Psychology (1952) og Perception and the Representative Design of Psychological Experiments (1956). Les mer i Store norske leksikon psykologiens historie psykologi persepsjonspsykologi kognitiv psykologi